Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 146/2009

**886a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu **zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov (tlač 886)** v druhom čítaní

Výbor Národnej rady Slovenskej republiky pre hospodársku politiku ako gestorský výbor k vládnemu návrhu **zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov (tlač 886)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 4. februára 2009 č. 1248 pridelila vládny návrh **zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov (tlač 886)** na prerokovanie v druhom čítaní vo výboroch do 8. apríla 2009 a  v gestorskom výbore do 14. apríla 2009:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu a

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 31. marca 2009 č. 586;
* Výbor Národnej rady Slovenskej republiky pre financie, rozpočet a menu uznesením z 8. apríla 2009 č. 472;
* Výbor Národnej rady Slovenskej republiky pre hospodársku politiku uznesením z 2. apríla 2009 č. 483.

**IV.**

Z uznesení výborov Národnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

1. V čl. I sa za 1. bod vkladá nový 2. bod, ktorý znie:

„2. V § 2 ods. 4 v písmene f) sa za slovo „autoškoly“ vkladajú slová „alebo inej osoby registrovanej na vykonávanie kurzov základnej kvalifikácie a pravidelného výcviku“.“.

Nasledujúce body sa prečíslujú.

Ustanovenie sa vzťahuje na ktoréhokoľvek prevádzkovateľa školiaceho strediska podľa Čl. I bod 2. § 4 ods. 1, nielen na autoškoly.

**Výbor NR SR pre hospodársku politiku**

*Gestorský výbor odporúča schváliť*

1. V čl. I v 3. bode v § 4a ods. 2 písm. c)

Slová „učebne zodpovedajúce“ sa nahrádzajú slovami „učebne zodpovedajúcej“.

Oprava nesprávneho gramatického tvaru slova.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. V čl. I v 3. bode v § 4c ods. 1

Slová „konanie o dočasnom pozastaví platnosti“ sa nahrádzajú slovami „konanie o dočasnom pozastavení platnosti“.

Oprava nesprávneho gramatického tvaru vety.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. V čl. I sa za 8. bod vkladá nový 9. bod, ktorý znie:

„9. V § 11 ods. 1 v prvej vete sa slovo „aj“ nahrádza slovom „alebo“.“.

Nasledujúce body sa prečíslujú.

Spresňuje sa vydávanie kvalifikačných kariet vodiča.

**Výbor NR SR pre hospodársku politiku**

*Gestorský výbor odporúča schváliť*

1. V čl. I v 10. bode v poznámke pod čiarou k odkazu 4a

slová „zákona č. ./2009“ sa nahrádzajú slovami „zákona č. 8/2009“.

Súčasne sa mení označenie tejto poznámky zo „4a“ na „5a“ vrátane odkazu na túto poznámku a v predvetí

a v čl. I v bode 11. sa mení označenie poznámky z „5a“ na „5b“ vrátane odkazu na túto poznámku a v predvetí.

Uvedenie čísla právneho predpisu a oprava nesprávneho číslovania poznámok pod čiarou.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. V čl. I v 13. bode v § 13a

Nadpis „Prechodné ustanovenia“ sa nahrádza nadpisom „Prechodné ustanovenia k úpravám účinným od 1. júna 2009“.

Platný predpis už obsahuje prechodné ustanovenia, preto je potrebné kvôli prehľadnosti upresniť názov.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. V čl. I sa vypúšťa 15. bod

Nasledujúce body sa prečíslujú.

Podľa § 5 ods. 3 zákona č. 280/2006 Z. z. v znení zákona č. .../2009 Z. z. podrobnosti o obsahu dokumentácie o priebehu kurzov základnej kvalifikácie a skúšky ustanoví Ministerstvo dopravy, pôšt a telekomunikácií SR všeobecne záväzným právnym predpisom.

**Výbor NR SR pre hospodársku politiku**

*Gestorský výbor odporúča schváliť*

1. V čl. III v 7.  bode v § 8 ods. 8 písm. b)

Slová „doškoľovací kurz“ sa nahrádzajú slovami „doškoľovací kurz inštruktorov autoškôl“.

Je potrebné uviesť plný názov kurzu, nakoľko v platnom texte zákona nebola ustanovená legislatívna skratka a mohlo by dochádzať k zámene s doškoľovacím kurzom vodičov.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. V čl. III v 8.  bode v § 10a písm. c) znie:

„c) prepravovať vo výcvikovom vozidle počas výučby len osobu, ktorá sa priamo podieľa na vedení vozidla a ktorá je účastníkom kurzu,  osobu vykonávajúcu štátny odborný dozor nad autoškolami podľa § 16 alebo účastníka inštruktorského kurzu pri náčuvoch.“.

Rozširuje sa okruh osôb, ktoré je možné prepravovať vo vozidle o osobu vykonávajúcu štátny odborný dozor nad autoškolami podľa § 16 a účastníka inštruktorského kurzu pri náčuvoch.

**Výbor NR SR pre hospodársku politiku**

*Gestorský výbor odporúča schváliť*

1. V čl. III v 21. bode

Pod označenie § 22a sa pripája nadpis:

„Prechodné ustanovenie k úpravám účinným od 1. júna 2009“.

Platný predpis už obsahuje prechodné ustanovenia, preto je potrebné kvôli prehľadnosti upresniť názov.

**Výbor NR SR pre financie, rozpočet a menu**

**Výbor NR SR pre hospodársku politiku**

*Gestorský výbor odporúča schváliť*

1. Za čl. III sa vkladá nový článok IV, ktorý znie:

„Čl. IV

Zákon č. 8/2009 Z. z. o cestnej premávke a o zmene a doplnení niektorých zákonov sa dopĺňa takto:

V § 113 ods. 1 sa za slová „ úradu dopravy“ vkladajú slová „Národnej diaľničnej spoločnosti, osobe poverenej výkonom činností Národnej diaľničnej spoločnosti,“.“.

Doterajší čl. IV sa označuje ako čl. V.

Národná diaľničná spoločnosť, a.s. ako správca výberu mýta resp. iná osoba, poverená správcom výberu mýta výkonom činností správcu výberu mýta podľa § 6 ods. 1 zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov, na účel efektívneho plnenia svojich úloh podľa zákona nevyhnutne potrebujú diaľkový, nepretržitý a priamy prístup do evidencie vozidiel. Toto je odôvodnené najmä potrebou účinného:

a) vynucovania povinnosti platiť mýto,

b) vymáhania nezaplateného mýta,

c) overovania efektívnosti výberu mýta.

**Výbor NR SR pre hospodársku politiku**

*Gestorský výbor odporúča schváliť*

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 11** hlasovať spoločne s odporúčaním **s c h v á l i ť;**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh **zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov (tlač 886)**

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania vládneho návrhu **zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov (tlač 886a)** v druhom čítaní bola schválená uznesením z 15. apríla 2009 č. 496.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Bratislava 15. apríla 2009

Maroš **K o n d r ó t**v. r.

predseda Výboru NR SR pre

hospodársku politiku